Aleksandrs Isakovs
Aleksandrs Isakovs (Aleksandras Isakovas, g. 1973 m. rugsėjo 16 d.) – buvęs Latvijos futbolininkas. Savo karjerą pradėjo gimtojo miesto Daugpilio komandoje, 1999 m. persikėlė į Rusiją. Ten jis žaidė iki 2001 m., o 2002 m. pasirašė sutartį su Skonto FC klubu. 2006 m. pabaigoje Isakovas paliko „Skonto“ ir grįžo į Daugpilį, kur prisijungė prie Daugpilio „Daugava“ klubo komandos. Latvijos rinktinėje Aleksandras Isakovas debiutavo 1997 m. liepą rungtynėse prieš Lietuvos rinktinę. Vėliau jis epizodiškai dalyvavo rinktinės rungtynėse, o stabiliu Latvijos rinktinės žaidėju tapo 2001 m. Kartu su Latvijos rinktine Isakovas pateko ir dalyvavo 2004 m. Europos čempionate Portugalijoje. Savo paskutines rungtynes rinktinėje Aleksandras Isakovas sužaidė 2005 m. lapkritį prieš Baltarusijos rinktinę.